# Tantárgyi tematika éS teljesítési követelmények 2022/2023. I. félév

|  |  |
| --- | --- |
| Szak(ok)/ típus | Történeti épületdiagnosztikai és rehabilitációs  szakmérnök (TERSLF191) – szakember (TERSLF192)  (szakirányú továbbképzés) |
| **Tagozat** | Levelező |
| **Tárgy kódja** | EPS001MLTO |
| **Tárgy neve (magyar, angol)** | Magyar építészettörténet I.  History of Hungarian Architecture I. |
| **Heti óraszám: ea/gy/lab** |  |
| **Féléves össz. óraszám: ea/gy/lab**  **(5 konzultáció)** | 10/0/0 |
| **Kredit** | 2 |
| **Követelmény** | Vizsga |
| **Meghirdetés féléve** | 1. (őszi szemeszter) |
| **Előkövetelmény(ek)** | - |
| **Szervezeti egység** | Építész Szakmai Intézet |
| Tárgyfelelős és oktatók | Dr. Tiderenczl Gábor – tantárgyfelelős  Dr. Tiderenczl Gábor - oktató |

**tárgyleírás**

A tantárgy a magyar építészettörténet alapismereteit, összefüggéseit, az egyes építészeti stílusok jellemzőit és kiemelkedő emlékeit mutatja be előadások formájában.  
Az egyes történeti korszakok általános jellemzőinek vázolása, illetve egy összefoglaló nemzetközi kitekintés után a tárgy korszakonként és az egyes korszakok meghatározó épületeit elemezve mutatja be a magyar építészet történetét, a különböző hatásokat és összefüggéseket. A Magyar építészettörténet 1. tantárgy tárgya a magyar népi építészet, Pannónia római kori építészete, a romanika és a gótika korszakának építészete Magyarországon, míg a további történeti korszakokat a Magyar építészettörténet 2. tárgy tárgyalja.

**TÁRGYTEMATIKA**

## oktatás célja:

Az oktatás célja az épületdiagnosztikai és rehabilitációs szakmérnökök szakmagyakorlásához szükséges alapvető építészettörténeti háttérismeret elsajátítása, az egyes történeti korszakok jellemzőinek, stílusjegyeinek és kiemelt emlékeinek megismerése.

## Tantárgy tartalma:

1. **óra – Magyar népi építészet korszakai.**

A népi építészet történeti korszakai: a kezdetleges építmények (Kr. e. 1000–Kr. u. 5. sz.); szállítható és a szilárd építmények (6–11. sz.); az egysejtű ház továbbélése (12–13. sz.); a többhelyiséges ház elterjedése (14–16.sz.); a differenciálódás kora (17–18. sz.); a táji típusok virágkora (19. sz.); az integrálódás kora (20. sz.).

1. **óra - Magyar népi építészet táji tagolódása**

A magyar népi építészet táji tagolódása a 18–20. században.

Az egyes tájegységekre jellemző háztípusok, alaprajzi elrendezések, alkalmazott szerkezetek, formai megoldások, tüzelőberendezések, jellemző gazdasági épületek.

*A 2. óra helyett helyszíni előadás, épületlátogatás, kirándulás is tartható külön tanszéki szervezésben, az előadás kiadott anyaga ebben az esetben egyéni otthoni feldolgozást igényel!*

1. **óra – Pannónia római építészete.**

Az ókori Római Birodalom építészettörténetének összefoglaló áttekintése (korszakok, városok általános jellemzői, a római fórum, épülettípusok, infrastruktúra, kiemelkedő emlékek, a római provinciák építészete). Pannónia római építészete: történeti áttekintés, katonai táborok és települések, jellemző épületek és példák.

1. **óra - A román kor építészete Magyarországon**

A román kor építészetének általános jellemzői, főbb területei jellemző példákkal – nemzetközi áttekintés.

Az érett romanika első korszaka Magyarországon. Érett romanika virágkorának magyarországi műhelyei a XII. század második felében. A későromán kor. A román kor világi építészete Magyarországon: várak és udvarhelyek.

1. **óra – A gótika építészete Magyarországon**

A gótika építészetének általános jellemzői, főbb területei jellemző példákkal – nemzetközi áttekintés.

A koragótika Magyarországon. Kapcsolatok a közép-európai koragótikával. Ciszterci építészet. Az érett gótika és a késő gótika építészete Magyarországon.

## Számonkérési és értékelési rendszere:

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem Tanulmányi és Vizsgaszabályzata (TVSZ) az irányadó.*

A félév sikeres befejezésének feltétele az aktív órai jelenlét, a féléves feladat határidőre való elkészítése, bemutatása, az alaki és formai követelmények betartása és a vizsga megírása.

**Részvétel**:

A TVSZ szerint a részvétel kötelező a foglalkozások min. 70%-án.

**Aláírás / Félévközi jegy feltétele:**

Az aláírás feltétele az aktív órai jelenlét, a féléves feladat határidőre való elkészítése, bemutatása, az alaki és formai követelmények betartása. A beadandó feladat minimum követelménye 51%.

Beadandó féléves feladat: Ábragyűjtemény készítése

Történeti korszakonként ábragyűjtemény készítése minden korszakra három jellegzetes példa bemutatásával, a magyar népi építészet témakörben korszakonként és tájegységenként 1-1 példával:

- Alaprajz / helyszínrajz

- Fényképek, rajzok vagy ábrák

- Főbb jellemzők felsorolása vázlatpontokban

- Saját meglátás, értékelés, összevetések, választás indoklása

Az ábrajegyzék leadása: A/3-as füzetben vagy pdf/world formátumban megküldve

**Vizsga**:

A vizsga írásbeli. Témakörök: féléves témák. Minimum követelmény: 51%

Az érdemjegy kialakításának módja:

0 – 50% elégtelen(1)  
51 – 65% elégséges(2)  
66 – 75% közepes(3)  
76 – 85% jó(4)  
86 – 100% jeles (5)

## Kötelező és ajánlott irodalom

**Kötelező**:

* Órai előadások ppt anyagai

**Ajánlott**:

1. Szentkirályi Zoltán. Az építészet világtörténete I.-II. Képzőművészeti Alap Kiadóvállalata, Budapest, 1980.
2. Istvánfy Gyula. Az Építészet története. Őskor - Népi építészet. Nemzeti Tankönyvkiadó, 2000
3. MEK Magyar Elektronikus Könyvtár – népi építészetre vonatkozó publikációk
4. Tóth Endre & Buzás Gergely. Magyar Építészet. A Rómaiaktól Buda elfoglalásáig. Kossuth Kiadó, Budapest, 2016.
5. Zádor Mihály. Az építészet története Középkor. Romanika. Tankönyvkiadó, Budapest, 2007.
6. Guzsik Tamás: A középkori építészet története (Összefoglaló, segédlet és ábraanyag)- BME Építészettörténeti és Műemléki Tanszék "A középkori építészet történet" c. tárgy oktatási segédlete
7. Rolf Toman. Román stílus – Építészet – szobrászat – festészet (magyar fordítás). Kulturtrade Kiadó Kft, 1998.
8. A Művészet története sorozat A korai középkor című kötete (Corvina Kiadó)
9. Sulinet: Művészettörténet – XII. A románkor művészete / a magyarországi romanika
10. Marosi Ernő: A középkor művészete I-II.
11. Henri Stierlin. Encyclopedia of World Architecture. Evergreen, 1977
12. Wikipedia és más internetes források

## **Ütemezés**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | Szorgalmi időszak, oktatási hetek | | | | | | | | | | | | | | | | | | | | | | | | | | | | | Vizsgaidőszak | | | | |
| 2022/2023. I. félév | | | **1.** | | **2.** | | **3.** | | **4.** | | **5.** | | **6.** | | **7.** | | **8.** | | **9.** | | **10.** | | **11.** | | **12.** | | **13.** | | **14.** | | **15.** | **1.** | **2.** | **3.** | **4.** | **5.** |
| **Előadás tematika sorszáma** | | |  | |  | | **1.** | |  | | **2.** | |  | | **3.** | |  | |  | |  | | **4.** | |  | | **5.** | |  | |  |  |  |  |  |  |
| **Gyakorlat/Labor sorszáma** | | |  | |  | |  | |  | |  | |  | |  | |  | |  | |  | |  | |  | |  | |  | |  |  |  |  |  |  |
| **Zárhelyi dolgozat** | | |  | |  | |  | |  | |  | |  | |  | |  | |  | |  | |  | |  | |  | |  | |  |  |  |  |  |  |
| **Otthoni munka** | **kiadása** | |  | |  | | x | |  | |  | |  | |  | |  | |  | |  | |  | |  | |  | |  | |  |  |  |  |  |  |
| **beadási határidők** | |  | |  | |  | |  | |  | |  | |  | |  | |  | |  | |  | |  | |  | |  | | x |  |  |  |  |  |
| **Jegyző-könyvek** | **beadási határidők** | |  | |  | |  | |  | |  | |  | |  | |  | |  | |  | |  | |  | |  | |  | |  |  |  |  |  |  |
| **Egyebek** | **pl. beszámolók,** | |  | |  | |  | |  | |  | |  | |  | |  | |  | |  | |  | |  | |  | |  | |  |  |  | Aláírás, félévközi jegy már nem pótolható | | |
|  | **stb.** | |  | |  | |  | |  | |  | |  | |  | |  | |  | |  | |  | |  | |  | |  | |  |  |  |
| **Aláírás / Félévközi jegy megadása** | | |  | |  | |  | |  | |  | |  | |  | |  | |  | |  | |  | |  | |  | |  | | a |  |  |
| **Vizsgák tervezett időpontjai** | | |  |  | |  | |  | |  | |  | |  | |  | |  | |  | |  | |  | |  | |  | |  | |  |  |  |  |  |

2022. 09. 01.



……………………………………..

tantárgyfelelős